<classify> Kocha ambaye Jumapili alitambulishwa kwa waandishi wa habari, Jumapili Dar es Salaam alianza kazi yake hiyo katika Uwanja wa Ndani wa Taifa ambapo aliwafundisha makocha 17 kutoka mikoa mbalimbali ya Tanzania.Aliwafundisha mbinu mbalimbali za kuwanoa wachezaji, aliwafundisha namna ya kuongeza hamasa kwa wachezaji na aliwaelekeza namna ya kuwafundisha wachezaji kuimarisha fiziki zao ili kuendana na ushindani wa ligi. Makocha waliohudhuria ni kutoka mikoa ya Mwanza, Tanga na Dar es Salaam.Akizungumzia kuhusu ratiba ya kocha huyo, Katibu Mkuu wa Shirikisho la Kikapu Tanzania TBF, Saleh Zonga alisema jana kocha huyo aliendelea na mafunzo kwa makocha hao katika uwanja huo wa Ndani wa Taifa.Alisema leo itakuwa zamu ya wachezaji ambapo kocha huyo atawafundisha wachezaji wadogo na wakubwa kwa upande wa wavulana na wasichana.  <topic>: MICHEZO 